Sporočilo za javnost

Slovenski etnografski muzej

Ljubljana, 13. april 2023

**16. CICI UMETNIJE**

**Slovenski etnografski muzej, 13.–26. april 2023**

**Slovenski etnografski muzej že tradicionalno gosti bienalno razstavo otroških likovnih del po natečaju uredništva revij Ciciban in Cicido, ki jo organizira uredništvo Cicibana in Cicidoja Mladinske knjige v sodelovanju z Otroškim vrtcem Ajdovščina in s podporo društva Bralna značka.**

**Odprtje razstave 16. Cici umetnije je bilo v četrtek, 13. aprila 2023, ob 10. uri v Slovenskem etnografskem muzeju v Ljubljani. Na ogled bo do 26. aprila 2023.**

Na bienalni natečaj, ki poteka že 30 let, je prispelo več kot **3.800 del** mladih ustvarjalcev iz vrtcev, osnovnih šol in zavodov s prilagojenim programom iz vse Slovenije.

Komisija je podelila 12 nagrad, od tega 4 skupinske, razstava izbranih del pa se bo iz Slovenskega etnografskega muzeja preselila tudi v Lokarjevo galerijo v Ajdovščini.

Katalog razstavljenih del: <https://online.fliphtml5.com/fvba/ynrn/#p=1>

Foto procesa izbora del: <https://www.youtube.com/watch?v=X18FZmHSM_s>

Več o natečaju: [www.mladinska-knjiga.si/revije/cicido/natecaji](http://www.mladinska-knjiga.si/revije/cicido/natecaji)

Odprtje razstave je povezoval **Boštjan Gorenc – Pižama**, prisotne pa so nagovorili **Sonja Kogej Rus**, koordinatorka razstave v SEM, **Alenka KepicMohar**, glavna urednica Mladinske knjige, **Maja Žugič**, odgovorna urednica revij Ciciban in Cicido, **Alenka Močnik**, ravnateljica Otroškega vrtca Ajdovščina, **Petra Potočnik**, Bralna značka. Zapeli so otroci Otroškega vrtca Ajdovščina, obiskovalci pa so si lahko ogledali več kot 160 likovnih del, ki jih je izbrala **strokovna komisija**: dr. Tomaž Zupančič s Pedagoške Fakultete Maribor, dr. Tonka Tacol, upokojena profesorica s Pedagoške fakultete Ljubljana, mag. Alenka Vidrgar, akademska kiparka, Azad Karim, akademski slikar, mag. Silva Karim, profesorica likovne umetnosti, in Maja Žugič, odgovorna urednica revij Cicido in Ciciban.

**-------------------------------------------**

**Kontakti:**

*Maja Lihtenvalner, Mlaidnska knjiga, stiki z javnostmi,* *maja.lihtenvalner@mladinska-knjiga.si* *Služba za komuniciranje SEM, E:* *etnomuz@etno-muzej.si**, T: 01 / 3008 700*